smcproject/ml-wiki-sentences huggingface dataset:
അവിടെ പ്രധാന മൈക്രോബയോളജിസ്റ്റും കൊളംബിയ-പ്രെസ്ബിറ്റേറിയനിലെ ബാക്ടീരിയ അണുബാധ പ്രോഗ്രാമിന്റെ തലവയും ആയി.
കൊളംബിയ സർവ്വകലാശാലയിൽ നിരവധി അഭിമാനകരമായ സ്ഥാനങ്ങൾ അലങ്കരിച്ചിരുന്ന അവർ 1968-ൽ കരൾ അർബുദം ബാധിച്ച് മരണമടഞ്ഞതിനു ശേഷവും ബഹുമാനിക്കപ്പെട്ടു.
ഹീമോഫിലസ് ഇൻഫ്ലുവൻസ അണുബാധയ്ക്കുള്ള ആദ്യത്തെ ഫലപ്രദമായ പ്രതിവിധി വികസിപ്പിച്ചതിന് ഹാറ്റി പ്രശസ്തയാണ്.
അതുപോലെ ആന്റിബയോട്ടിക് പ്രതിരോധം തിരിച്ചറിയുകയും പഠിക്കുകയും ചെയ്ത ആദ്യത്തെ ശാസ്ത്രജ്ഞരിൽ ഒരാളാണ്.
പീഡിയാട്രിക് ഗവേഷണത്തിലും ആൻറിബയോട്ടിക് പ്രതിരോധത്തിലും അവളുടെ മുന്നേറ്റത്തിന് 1942 ലെ ഇ.
മീഡ് ജോൺസൺ അവാർഡ് ഉൾപ്പെടെ നിരവധി അവാർഡുകളും ബഹുമതികളും അവർക്ക് ലഭിച്ചിട്ടുണ്ട്.
അലക്സാണ്ടറുടെ ഗവേഷണങ്ങളും പഠനങ്ങളും ആൻറിബയോട്ടിക്, വാക്സിൻ വികസനം എന്നിവയെക്കുറിച്ചുള്ള ഗവേഷണത്തിന് അടിത്തറ പാകാൻ സഹായിച്ചു.
ഹാറ്റി മക്ഡാനിയൽ ഇംഗ്ലീഷ് വിലാസം https://ml.wikipedia.org/wiki/Hattie_McDaniel
ഹാറ്റി മക്ഡാനിയൽ (ജീവിതകാലം: ജൂൺ 10, 1893-ഒക്ടോബർ 26, 1952) ഒരു അമേരിക്കൻ നടിയും ഗായികയും ഗാനരചയിതാവും ഹാസ്യനടിയുമായിരുന്നു.
ഗോൺ വിത്ത് ദി വിൻഡ് (1939) എന്ന ചിത്രത്തിലെ മാമ്മി എന്ന കഥാപാത്രത്തിന്റെ പേരിൽ, മികച്ച സഹനടിക്കുള്ള അക്കാദമി പുരസ്കാരം നേടിയ അവർ, ഓസ്കാർ പുരസ്കാരം നേടുന്ന ആദ്യ ആഫ്രിക്കൻ അമേരിക്കക്കാരിയായിത്തീർന്നു .
ഹോളിവുഡ് വാക്ക് ഓഫ് ഫെയിമിൽ രണ്ട് നക്ഷത്രങ്ങളുള്ള അവർ 1975 ൽ ബ്ലാക്ക് ഫിലിംമേക്കേഴ്സ് ഹാൾ ഓഫ് ഫെയിമിൽ ഉൾപ്പെടുത്തപ്പെടുകയും, 2006 ൽ യു.എസ്. തപാൽ സ്റ്റാമ്പ് പുറത്തിറക്കി ആദരിച്ച ആദ്യത്തെ കറുത്ത വർഗ്ഗക്കാരിയായ ഓസ്കാർ ജേതാവായി.
2010 -ൽ കൊളറാഡോ വിമൻസ് ഹാൾ ഓഫ് ഫെയിമിൽ ഉൾപ്പെടുത്തപ്പെട്ടു.
അഭിനയത്തിനു പുറമേ, 1926 നും 1929 നും ഇടയിൽ മക്ഡാനിയൽ ബ്ലൂസ് സംഗീതവിഭാഗത്തിൽ 16 ഗാനങ്ങൾ റെക്കോർഡ് ചെയ്തതോടൊപ്പം റേഡിയോ അവതാരകയും ടെലിവിഷൻ വ്യക്തിത്വവുമായിരുന്ന അവർ അമേരിക്കയിൽ റേഡിയോയിൽ പാടുന്ന ആദ്യത്തെ കറുത്ത വർഗ്ഗക്കാരിയായിരുന്നു.
മുന്നൂറിലധികം സിനിമകളിൽ അഭിനയിച്ചെങ്കിലും 83 -ന് മാത്രമാണ് അവൾക്ക് സ്ക്രീൻ ക്രെഡിറ്റുകൾ ലഭിച്ചത്.
തന്റെ ഔദ്യോഗികജീവിതത്തിലുടനീളം, വംശീയതയും വംശീയ വേർതിരിവും അനുഭവിച്ച മക്ഡാനിയലിന് അറ്റ്ലാന്റയിലെ വെള്ളക്കാർക്ക് മാത്രമുള്ള തിയേറ്ററിൽ നടന്ന ഗോൺ വിത്ത് ദി വിൻഡിന്റെ പ്രീമിയറിൽ പങ്കെടുക്കാനായില്ല.
ലോസ് ഏഞ്ചൽസിലെ ഓസ്കാർ ചടങ്ങിൽ, അവർക്ക് മുറിയുടെ വശത്തുള്ള ഒരു മേശപ്പുറത്തായിരുന്നു സ്ഥാനം.
1952 -ൽ മക്ഡാനിയൽ സ്തനാർബുദം മൂലം അന്തരിച്ചു.
ശ്മശാനം വെള്ളക്കാർക്ക് മാത്രമായി പരിമിതപ്പെടുത്തിയതിനാൽ ഹോളിവുഡ് സെമിത്തേരിയിൽ അടക്കം ചെയ്യാനുള്ള അവരുടെ അന്ത്യാഭിലാഷം നിരസിക്കപ്പെട്ടു.
1893-ൽ കാൻസാസിലെ വിചിതയിൽ മുമ്പ് അടിമകളായിരുന്ന മാതാപിതാക്കളുടെ 13 കുട്ടികളിൽ ഏറ്റവും ഇളയവളായി മക്ഡാനിയേൽ  ജനിച്ചു.
മാതാവ് സൂസൻ ഹോൾബർട്ട് സുവിശേഷ സംഗീത ഗായികയും പിതാവ് ഹെൻട്രി മക്ഡാനിയൽ 122 –ആമത് യു.എസ്. കളേഡ് ട്രൂപ്പിനോടൊപ്പം ആഭ്യന്തരയുദ്ധത്തിൽ പോരാടിയ വ്യക്തിയുമായിരുന്നു.
1900-ൽ, കൊളറാഡോയിലേക്ക് താമസം മാറ്റിയ കുടുംബം ആദ്യം ഫോർട്ട് കോളിൻസിലും പിന്നീട് ഡെൻവറിലുമായി താമസിക്കുകയും അവിടെ ഈസ്റ്റ് ഹൈസ്കൂളിൽ (1908-1910) ചേർന്ന ഹാറ്റി ഡെൻവർ, 1908-ൽ വിമൻസ് ക്രിസ്ത്യൻ ടെമ്പറൻസ് യൂണിയൻ സ്പോൺസർ ചെയ്ത ഒരു മത്സരത്തിൽ " കോൺവിക്റ്റ് ജോ " എന്ന ഗീതം പാരായണം ചെയ്യുകയും പിന്നീട് ഒന്നാം സ്ഥാനം നേടിയെന്ന് അവകാശപ്പെടുകയും ചെയ്തു.
സഹോദരൻ സാം മക്ഡാനിയൽ, 1948 ത്രീ സ്റ്റൂഗെസ് എന്ന ഹാസ്യ സംഘത്തോടൊപ്പം ഹ്രസ്വചിത്രമായ ഹെവൻലി ഡെയ്‌സിൽ ബട്ട്ലറായി അഭിനയിച്ചിരുന്നു.
സഹോദരി എറ്റ മക്ഡാനിയലും ഒരു നടിയായിരുന്നു.
ഔദ്യോഗിക ജീവിതം അഭിനയത്തിന്റെ തുടക്കം
മക്ഡാനിയൽ ഒരു ഗാനരചയിതാവും ഒരു അവതാരകയുമായിരുന്നു.
അവളുടെ സഹോദരൻ ഓട്ടിസ് മക്ഡാനിയലിന്റെ ഒരു നാടോടി കാർണിവൽ കമ്പനിയിൽ ജോലി ചെയ്യുമ്പോൾ അവൾ ഗാനരചനാ വൈഭവം നേടി.
മക്ഡാനിയലും അവളുടെ സഹോദരി എറ്റ ഗോഫും 1914-ൽ മക്ഡാനിയൽ സിസ്റ്റേഴ്സ് കമ്പനി എന്ന പേരിൽ ഒരു വനിതാ നാടോടി ഷോ ആരംഭിച്ചു.
1916 ൽ സഹോദരൻ ഓട്ടിസിന്റെ മരണശേഷം ട്രൂപ്പിന് പണനഷ്ടം സംഭവിക്കുകയും 1920 വരെ ഹാറ്റിക്ക് തന്റെ അടുത്ത മുന്നേറ്റത്തിന് അവസരം ലഭിക്കാതിരിക്കുകയും ചെയ്തു.
1920 മുതൽ 1925 വരെ, പ്രൊഫസർ ജോർജ് മോറിസന്റെ മെലഡി ഹൗണ്ട്സ് എന്ന കറുത്ത പര്യടന സംഘത്തോടൊപ്പം അവൾ പ്രത്യക്ഷപ്പെട്ടു.
1920-കളുടെ മധ്യത്തിൽ, ഡെൻവറിലെ സ്റ്റേഷൻ KOA- യിൽ മെലഡി ഹൗണ്ട്സിനൊപ്പം പാടിക്കൊണ്ട് അവൾ ഒരു റേഡിയോ ജീവിതം ആരംഭിച്ചു.
1926 മുതൽ 1929 വരെ, ഷിക്കാഗോയിൽ ഒകെഹ് റെക്കോർഡ്സ്, പാരമൗണ്ട് റെക്കോർഡ് എന്നിവർക്കുവേണ്ടി  അവർ നിരവധി ഗാനങ്ങൾ റെക്കോർഡുചെയ്‌തു.
അവലംബം ↑ {{ cite web }} :  CS1 maint: numeric names: authors list ( link ) ↑ ↑ "Hattie McDaniel, First African American to Win an Academy Award, Featured on New 39-Cent Postage Stamp" Archived July 7, 2008, at the Wayback Machine .
, press release, US Postal Service, January 25, 2006.
↑ ↑ ↑ Jackson, Carlton.
Hattie: The Life of Hattie McDaniel , Lanham, Maryland: Madison Books, 1990.
ISBN 1-56833-004-9 ↑
ഹാറ്റ് ഹെഡ് ദേശീയോദ്യാനം
ആസ്ത്രേലിയയിലെ ന്യൂ സൗത്ത് വെയിൽസിൽ , സിഡ്നിയിൽ നിന്നും വടക്കു-കിഴക്കായി 356 കിലോമീറ്റർ ദൂരത്തായി സ്ഥിതിചെയ്യുന്ന ദേശീയോദ്യാനമാണ് ഹാറ്റ് ഹെഡ് ദേശീയോദ്യാനം .
പ്രധാനപ്പെട്ട പക്ഷിസങ്കേതമായ ഹേസ്റ്റിംഗ്സ്-മക്ലിയ്ക്കുള്ളിലായാണ് ഇത് സ്ഥിതിചെയ്യുന്നത്.
ഇതും കാണുക Protected areas of New South Wales ദേശീയോദ്യാനത്തിലുള്ള Smoky Cape അവലംബം
ഹാറ്റ് ഖാവോ മായ് ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Hat_Chao_Mai_National_Park
തായ്ലാൻഡിലെ ട്രാങ് പ്രവിശ്യയിലെ സികാവോ , കാന്റങ് ജില്ലകളിൽ സ്ഥിതിചെയ്യുന്ന ഒരു സംരക്ഷിത മേഖലയാണ് ഹാറ്റ് ഖാദർ മാക് ദേശീയോദ്യാനം.
ഒരു മറൈൻ ദേശീയ പാർക്ക് ആണിത് 1981-ൽ സ്ഥാപിതമായ ഇത് പവിഴപ്പുറ്റുകളുള്ള ഐ.യു.സി.എൻ. വിഭാഗത്തിലുള്ള സംരക്ഷിത മേഖലയാണ്.
230.86 ചതുരശ്ര കിലോമീറ്റർ (89.14 ചതുരശ്ര മൈൽ) വിസ്താരം ഈ പ്രദേശത്തിനു കാണപ്പെടുന്നു.
ചിത്രശാല Ko Muk Beach at Ko Kradan അവലംബം
ഹാലാ കവർ ഇംഗ്ലീഷ് വിലാസം https://ml.wikipedia.org/wiki/Challah_cover
ജൂതന്മാർ  എല്ലാ ശനിയാഴ്ചകളിലും വീടുകളിൽ നടക്കുന്ന ശാബത്ത് പ്രാർഥനയ്ക്ക് മുന്നോടിയായി മേശപ്പുറത്ത് ബ്രഡ് മൂടിവയ്ക്കാനാണ് ഹാലാ കവർ ഉപയോഗിക്കുന്നത്.
പ്രാർഥനയ്ക്കുശേഷം ബ്രഡ് മുറിച്ച് കുടുംബാംഗങ്ങൾ കഴിക്കുന്നതാണു രീതി.
നിർമ്മാണം ഹാല കവർ
ദിവസങ്ങളെടുത്ത് കൈകൊണ്ട് തുന്നിയെടുക്കുന്നവയാണ് ഹാല കവറുകൾ.
തൂവെള്ള തുണി നനച്ചുണക്കി പ്രത്യേക ഫ്രെയിമിനുള്ളിൽ ഘടിപ്പിച്ച് വിവിധ വർണനൂലുകൾ കൈകൊണ്ട് തുന്നിയെടുക്കുകയാണ് ചെയ്യുന്നത്.
ഇവയുടെ പുറത്ത്  לכבוד שבת קדש   (പുണ്യ ശാബത്തിന് ആദരവ് "To honor the holy Shabbat") എന്നോ לכבוד שבת ויום טוב (ശാബത്തിനും യോം ടോവിനും ആദരവ് "To honor Shabbat and Yom Tov") എന്നോ ഹീബ്രുവിൽ രേഖപ്പെടുത്താറുണ്ട്..
ഹാലി ബെറി
ഹാലി മരിയ ബെറി (മരിയ ഹാലി ബെറി; ഓഗസ്റ്റ് 14, 1966) ഒരു അമേരിക്കൻ നടിയാണ്.
മോൺറ്റൺസ് ബോൾ (2001) എന്ന റൊമാന്റിക് ചിത്രത്തിന്  മികച്ച നടിക്കുള്ള 2002 അക്കാഡമി അവാർഡ് ബെറി കരസ്ഥമാക്കി .
2018 വരെ പ്രസ്തുത അവാർഡ് ലഭിച്ച ആഫ്രിക്കൻ-അമേരിക്കൻ വംശജയായ ഏക സ്ത്രീയാണ് ഹാലി.
പ്രൈംടെയ്മെൻറ് എമ്മി പുരസ്കാരം, ഗോൾഡൻ ഗ്ലോബ് അവാർഡ് എന്നിവ ലഭിച്ചിട്ടുണ്ട് .
ഒഹായോയിലെ ക്ലീവ്ലാന്റ് ആണ് ജന്മസ്ഥലം.
അമ്മ, ജൂഡിത്ത് ആൻ ഇംഗ്ലീഷ്, ജർമ്മൻ വിഭാഗത്തിൽപ്പെട്ട ഒരു മാനസികരോഗ നേഴ്സായിരുന്നു.
പിതാവ് ജെറോം ജെസ്സി ബെറി, ഒരു ആഫ്രിക്കൻ അമേരിക്കൻ ആശുപത്രി അസിസ്റ്റന്റ് ആയിരുന്നു.
ഹാലിക്ക് നാല് വയസ്സുള്ളപ്പോൾ മാതാപിതാക്കൾ  വേർപിരിഞ്ഞു.
ബെഡ്ഫോർഡ് ഹൈസ്കൂളിൽ നിന്നും ബിരുദം നേടി .
അവലംബം ↑ Although Britannica Kids gives a 1968 birthdate , ( from the original on August 17, 2012), she stated in interviews prior to August 2006 that she would turn 40 then.
See: FemaleFirst , DarkHorizons , FilmMonthly , and see also Profile , cbsnews.com; accessed May 5, 2007.
സൗത്രാന്തികർ
ബുദ്ധമതത്തിലെ ഹീനയാനത്തിന്റെ  ഒരു വിഭാഗമാണ് സൗത്രാന്തികർ.
മറ്റൊരു വിഭാഗത്തെ വൈഭാഷികർ എന്നും വിളിയ്ക്കുന്നു.
ഹുയാൻ സാങ്ങിന്റെ അഭിപ്രായപ്രകാരം കുമാരലാതൻ ആണ് സൗത്രാന്തിക വിഭാഗത്തിന്റെ ആദ്യകാല ആചാര്യന്മാരിലൊരാൾ.
കുമാര ലാതന്റെ ശിഷ്യന്മാരായ ശ്രീലാഭൻ, യശോധർമ്മൻ,ധർമ്മത്രാതൻ എന്നിവരാണ് ഈ വിഭാഗത്തിലെ മറ്റു പ്രമുഖ ആചാര്യന്മാർ.
സൗത്രാന്തികർക്കു സ്വതന്ത്രഗ്രന്ഥങ്ങളില്ല.
സർവ്വസിദ്ധാന്ത സംഗ്രഹം എന്ന ഗ്രന്ഥത്തിൽ നിന്നാണ് ഇതിനെ സംബന്ധിയ്ക്കുന്ന വിവരങ്ങൾ ലഭിയ്ക്കുന്നത്.
സൗത്രാമണി
അമിതമായ സോമപാനത്തിനുള്ള പ്രായശ്ചിത്തമായിട്ട് ചെയ്യുന്ന യാഗമാണ് സൗത്രാമണി .
ശ്രൗതസൂത്രങ്ങൾ പ്രകാരം സൗത്രാമണി ഒരു ഹവിർയാഗമാണ്.
ഈ യാഗത്തിലെ പ്രധാന ദേവൻ ഇന്ദ്രനും , പ്രധാന ഹോമവസ്തു സുര എന്ന മദ്യവുമാണ് .
ഔഷധവീര്യമുള്ള പലവിധമായ വസ്തുക്കളിട്ടു വാറ്റിയെടുത്ത മദ്യമാണ് സുര.
സുത്രാമാവ് എന്നാൽ  ഇന്ദ്രനെന്നും സൗത്രാമണി എന്നാൽ "ഇന്ദ്രനെ സംബന്ധിച്ചത്" എന്നുമാണ് അർത്ഥം.
സൗത്രാമണി ഒരു സ്വതന്ത്രയാഗമായും രാജസൂയം , അഗ്നിഷ്ടോമം തുടങ്ങിയ യാഗങ്ങളുടെ ഭാഗമായും ചെയ്യുന്നു.
സൗത്രാമണി രണ്ടു തരമുണ്ട് .
ചരകം (അഥവാ ചരകസൗത്രാമണി ).
കൗകിലം ( അഥവാ കൗകിലസൗത്രാമണി ).
ചരകസൗത്രാമണി
കൃഷ്ണയജുര്വേദമനുസരിച്ചാണ് ചരകസൗത്രാമണി ചെയ്യുന്നത് .
ഈ യാഗത്തിൽ  അശ്വനീദേവതയ്ക്കും സരസ്വതിക്കും സോമനും ഓരോ ആടിനെ വീതം ബലി കൊടുക്കപ്പെടുന്നു .
കലിയുഗത്തിൽ മദ്യം നിഷിദ്ധമായതുകൊണ്ട്  ആപസ്തംബനും മറ്റുള്ള ശ്രൗതസൂത്രകാരന്മാരും മദ്യത്തിന് പകരമായി പാലുകൊണ്ടു ഹോമം ചെയ്യാമെന്നു വിധിച്ചിട്ടുണ്ട് .
എന്നാൽ കൂടുതലും മദ്യമുപയോഗിച്ചു തന്നെയാണിത് ചെയ്യപ്പെടുന്നത് .
കാരണം അങ്ങനെയാണ് പാരമ്പര്യ രീതി .
മദ്യം വാറ്റുമ്പോൾ അതിൽ സിംഹം , പുലി , ചെന്നായ എന്നിവയുടെ രോമം ചേർക്കുന്നു .
പ്രയാജം , അനുയാജം , സംയാജം തുടങ്ങിയ കർമ്മങ്ങളും തുടർന്ന് നടത്തപ്പെടുന്നു .
അവഭൃഥേഷ്ടി എന്ന ക്രിയയോടെ  ചരകസൗത്രാമണിയാഗം അവസാനിക്കുന്നു .
കൗകിലസൗത്രാമണി
കൗകിലത്തിൽ ചരകത്തെ അപേക്ഷിച്ചു ബലിമൃഗങ്ങളുടെ എണ്ണത്തിലും , ദേവതാക്രമത്തിലും വ്യത്യാസമുണ്ട് .
ഇന്ദ്രൻ , അശ്വനീദേവകൾ, സരസ്വതി , ഇന്ദ്രവായുക്കൾ , എന്നീ ദേവതകൾക്കായി അഞ്ചു മൃഗങ്ങളെയാണ് ബലി നൽകേണ്ടത് .
യാഗത്തിന്റെ നാലാമത്തെ ദിവസമാണ് ഇത്തരത്തിൽ മൃഗങ്ങളെ ബലിയായി നൽകുന്നത് .
മൃഗങ്ങളുടെ വപയോടൊപ്പം സുരാമദ്യവും ഹോമിക്കപ്പെടും .
മുഞ്ഞപ്പുല്ല് കൊണ്ടുണ്ടാക്കിയ ആസനത്തിലിരിക്കുന്ന യജമാനന്റെ വലതു കാലിനടിയിൽ സ്വർണ്ണവും , ഇടതു കാലിനടിയിൽ വെള്ളിയും വെയ്ക്കണം .
ഇങ്ങനെ യജമാനൻ ഇരിക്കുമ്പോൾ 32 വസാഹോമങ്ങൾ ചെയ്യുന്നു .
ബാക്കിയുള്ള വസ യജമാനന്റെ ദേഹത്തൊഴിക്കണം .
അയാളുടെ മുഖത്തിലൂടെ അത് പുറത്തേക്കൊഴുകുന്നത് വരെ ഒഴിക്കേണ്ടതാണ് .
അധ്വര്യൂ പതുക്കെ യജമാനനെ തൊടുകയും ,  അധ്വര്യൂവിന്റെ അനുയായികളായ ഋത്വിക്കുകള് യജമാനനെ പതുക്കെ ആസനത്തിൽ നിന്നും ഉയർത്തുകയും ചെയ്യുന്നു .
കാല്മുട്ടു വരെയും , നാഭി വരെയും , മുഖം വരെയും എന്നീ മൂന്നു തലങ്ങളിലായി ക്രമപ്രകാരമാണ് ഉയർത്തുന്നത് .
തുടർന്ന് യജമാനൻ ഒരു പുലിത്തോലിലേക്കു ഇറങ്ങുന്നു .
ഇത് സർവ്വതിന്റെയും അധീശത്വം നേടുന്നതിന്റെ പ്രതീകമാണ് .
തുടർന്ന് മിത്രാവരുണന്മാർക്കു ഒരു ക്ഷീരഹോമം , ഇന്ദ്രന് ഒരു വൃഷഹോമം ( കാള ബലി  ) എന്നിവയോടെ കൗകിലസൗത്രാമണി അവസാനിക്കുന്നു.
സൗത്ത് മലബാർ ഗ്രാമീൺ ബാങ്ക് ഇംഗ്ലീഷ് വിലാസം https://ml.wikipedia.org/wiki/South_malbar_grameen_bank
1976-ലെ റീജിയണൽ റൂറൽ ബാങ്ക് ആക്ട് പ്രകാരം കേരളത്തിൽ രൂപം കൊണ്ട രണ്ടു ഗ്രാമീണബാങ്കുകളിൽ ഒന്നായിരുന്നു സൗത്ത്  മലബാർ ഗ്രാമീൺ ബാങ്ക്.
1976-ലെ റീജിയണൽ റൂറൽ ബാങ്ക്സ് ആക്ട് അനുസരിച്ചാണ് ഈ ബാങ്കുകൾ പ്രവർത്തനമാരംഭിച്ചത് മലപ്പുറം ആസ്ഥാനമായുള്ള സൗത്ത് മലബാർ ഗ്രാമീൺ ബാങ്ക് കോഴിക്കോട്, മലപ്പുറം, പാലക്കാട്, തൃശൂർ, ഇടുക്കി, പത്തനംതിട്ട, തിരുവനന്തപുരം, വയനാട് ജില്ലയിലെ കല്പറ്റ, സുൽത്താൻ ബത്തേരി എന്നീ താലൂക്കുകൾ എന്നിവിടങ്ങളിലാണ്  പ്രവർത്തിച്ചിരുന്നത്.
കണ്ണൂർ ആസ്ഥാനമായി പ്രവർത്തിച്ചിരുന്ന നോർത്ത് മലബാർ ഗ്രാമീൺ ബാങ്ക് , കാസർഗോഡ്, കണ്ണൂർ,എറണാകുളം, കോട്ടയം, കൊല്ലം, ആലപ്പുഴ, വയനാട് ജില്ലയിലെ മാനന്തവാടി താലൂക്ക് എന്നിവിടങ്ങളിലാണ് പ്രവർത്തിച്ചിരുന്നത്.
സൗത്ത് ലണ്ടൻ ഹോസ്പിറ്റൽ ഫോർ വിമൻ ആൻറ് ചിൽഡ്രൺ
സൗത്ത് ലണ്ടൻ ഹോസ്പിറ്റൽ ഫോർ വിമൻ ആൻറ് ചിൽഡ്രൺ യു.കെ.യിലെ ലണ്ടനിലെ ക്ലാഫാം കോമണിൽ സ്ഥിതിചെയ്യന്ന സ്ത്രീകളുടേയും കുട്ടികളുടേയും ചികിത്സയുടെ പേരിൽ ശ്രദ്ധേയമായ ഒരു പൊതു ആശുപത്രിയായിരുന്നു.
സൗത്ത് ലണ്ടൻ ഹോസ്പിറ്റൽ ഫോർ വിമൻ എന്നും സൗത്ത് ലണ്ടൻ വിമൻസ് ഹോസ്പിറ്റൽ എന്നും ഇത് മുമ്പ് അറിയപ്പെട്ടിരുന്നു.
1912-ൽ എലീനർ ഡേവീസ്-കോളിയും മൗഡ് ചാഡ്‌ബേണും ചേർന്ന് സ്ഥാപിച്ച ഇത് എല്ലായ്‌പ്പോഴും വനിതാ ജീവനക്കാരെയാണ് നിയമിച്ചിരുന്നത്.
1984-ൽ ഇത് അടച്ചുപൂട്ടി.
ന്യൂ ഹോസ്പിറ്റൽ ഫോർ വിമനിലെ (പിന്നീട് എലിസബത്ത് ഗാരറ്റ് ആൻഡേഴ്സൺ ഹോസ്പിറ്റൽ, ഇപ്പോൾ എലിസബത്ത് ഗാരറ്റ് ആൻഡേഴ്സൺ ആൻഡ് ഒബ്സ്റ്റട്രിക് ഹോസ്പിറ്റൽ) രണ്ട് ശസ്ത്രക്രിയാ വിദഗ്ധരായിരുന്ന എലീനർ ഡേവിസ്-കോളിയും മൗഡ് ചാഡ്ബേണും  മുഴുവനായും വനിതാ മെഡിക്കൽ സ്റ്റാഫുകളെ നിയമിക്കുകയെന്ന ലക്ഷ്യത്തോടെ 1911-ൽ സ്ത്രീകൾക്കും കുട്ടികൾക്കുമായി ഒരു പുതിയ സൗത്ത് ലണ്ടൻ  ജനറൽ ഹോസ്പിറ്റലിനായി ഫണ്ട് ശേഖരിക്കാൻ തുടങ്ങി.
ന്യൂ ഹോസ്പിറ്റലിന് (ഈ പാതയിൽ പ്രവർത്തിക്കുന്ന ആദ്യത്തെ ആശുപത്രി) അതിന്റെ സേവനങ്ങളുടെ ആവശ്യകതയെ നേരിടാൻ കഴിയാതെ വരികയും നിരവധി സ്ത്രീകളെ ചികിത്സിക്കാതെ തിരിച്ചയക്കുകയും ചെയ്തു.
അക്കാലത്ത്, പല ആശുപത്രികളും വനിതകളെ ജോലിക്ക് എടുക്കാൻ വിസമ്മതിച്ചതിനാൽ അത്തരം ആശുപത്രികൾ സ്ത്രീകൾക്ക് വൈദ്യസഹായം മെച്ചപ്പെടുത്തുന്നതിനും വനിതാ മെഡിക്കൽ പ്രാക്ടീഷണർമാരുടെ തൊഴിൽ സാധ്യതകൾ വർദ്ധിപ്പിക്കുന്നതിനുമുള്ള ഇരട്ട ഉദ്ദേശ്യങ്ങൾ നിറവേറ്റിയിരുന്നു.
അവലംബം ↑ ↑ Elston MA. 'Run by Women, (Mainly) for Women: Medical Women's Hospitals in Britain, 1866–1948' in Clio Medica/The Wellcome Series in the History of Medicine , Vol.
61, 'Women and Modern Medicine' (Conrad L, Hardy A, eds), pp. 73–107(35), Rodolpi ↑ Elston MA. 'Run by Women, (Mainly) for Women: Medical Women's Hospitals in Britain, 1866–1948' in Clio Medica/The Wellcome Series in the History of Medicine , Vol.
61, 'Women and Modern Medicine' (Conrad L, Hardy A, eds), pp. 73–107(35), Rodolpi
സൗത്ത് സെന്റിനൽ ദ്വീപ്
ബംഗാൾ ഉൾക്കടലിലെ ആൻഡമാൻ ദ്വീപുകളിലൊന്നാണ് സൗത്ത് സെന്റിനൽ ദ്വീപ് .
ഇതിന്  വടക്കുകിഴക്ക് മുതൽ തെക്ക് പടിഞ്ഞാറ് വരെ 1.6 km (1 mi) നീളവും 1 കിലോമീറ്റർ ( 5 ⁄ 8 മൈൽ) വീതിയുമുള്ളതാണ്.
ഇത് നോർത്ത് സെന്റിനൽ ദ്വീപിനേക്കാൾ വളരെ ചെറുതും നിലവിൽ ജനവാസമില്ലാത്തതുമാണ്.
ഇന്ത്യൻ യൂണിയൻ ടെറിറ്ററിയായ ആൻഡമാൻ നിക്കോബാർ ദ്വീപുകളുടെ യും അയൽപക്കത്തുള്ള നോർത്ത് സെന്റിനൽ ദ്വീപിന്റെ യും ഭാഗമായ ഈ ദ്വീപ്, സൗത്ത് ആൻഡമാൻ അഡ്മിനിസ്ട്രേറ്റീവ് ഡിസ്ട്രിക്റ്റിലെ പോർട്ട് ബ്ലെയർ തഹസിൽ വകയാണ്.
അവലംബം ↑ ↑ ↑ ↑ Registration Plate Numbers added to ISO Code ↑
സൗത്ത്‌ ഇന്ത്യൻ ബാങ്ക്(വിദേശസഹകാരികൾ)
സൗത്ത് ഇൻഡ്യൻ ബാങ്കിന്റെ വിദേശഇടപാടുകളിൽ പ്രധാനപങ്കാളികളായ ബാങ്കിങ് സ്ഥാപനങ്ങളുടെ വിവരം താഴെ ചേർക്കുന്നു.
ദി ബാങ്ക് ഓഫ് ന്യൂയോർക്ക് മെല്ലോൺ 1 വാൾ സ്ട്രീറ്റ്, ന്യൂയോർക്ക് NY 10286
എ ബി. എ റൂട്ടിങ് നം: 021000018
സ്റ്റാൻഡേർഡ് ചാർട്ടേർഡ് ബാങ്ക് ,
മാഡിസൺ അവന്യൂ
ന്യൂവൈർക്ക്, NY 10010-3603
എ ബി. എ റൂട്ടിങ് നം: 026002561 യൂറോപ്പ്
ഫ്രാങ്ക്ഫർട്ട് എഎം മെയിൻ ജർമനി 
സ്റ്റാൻഡേർഡ് ചാർട്ടേർഡ് ബാങ്ക് (ജർമനി), 
ഫ്രാങ്ക്ലിൻസ്ട്രാസ് 46-48 60486 ഫ്രാങ്ക്ഫർട്ട് / മെയിൻ, ജർമ്മനി IBAN: DE40512305000018160002 ജപ്പാൻ
സ്റ്റാൻഡേർഡ് ചാർട്ടേർഡ് ബാങ്ക്,
21 ാം നില സന്നോ പാർക്ക് ടവർ 
2-11-1 നഗാതാചോ, ചിയാഡ -കു
ടോക്കിയോ 100-6155 ജപ്പാൻ.
ദി ബാങ്ക് ഓഫ് ന്യൂയോർക്ക് മെല്ലോൺ
320 Bay സ്ട്രീറ്റ്, പത്താം നില
ടൊറന്റോ, ഒന്റാറിയോ
M5H 4A6 ഓസ്ട്രിയ
സുച്ചർ കാന്റണൽബാൾ ബാങ്ക്
ഹാർഡ്സ്ട്രാസ് 201, സ്രിഷ്(പ്രൈമറി ടവർ) 
IBAN നമ്പർ: CH9500700070001284444 ഓസ്ട്രേലിയ
നാഷണൽ ഓസ്ട്രേലിയ ബാങ്ക് ലിമിറ്റഡ്
വോസ്ട്രോ ക്ലയന്റ് സർവീസസ്
500 ബോർക്ക് സ്ട്രീറ്റ്
മെൽബൺ, വിക്ടോറിയ 3000
ഓസ്ട്രേലിയ
BSB കോഡ്: 083011 ഗൾഫ്
മഷ്രെക്ബാങ്ക്, പി ഒ ബോക്സ് 1250, റിഖ്വ, 
ഡിയറ ദുബായ്, 
യു.എ.ഇ.
: AE 960330000019030000172 സിംഗപ്പൂർ
ഡിബിഎസ് ബാങ്ക് ലിമിറ്റഡ്
12 മറീന ബൂൾവാർഡ്,
മറീന ബേ ഫിനാൻഷ്യൽ സെന്റർ ടവർ 3,
സിംഗപ്പൂർ - 01898 അവലംബം
സൗത്ത്‌വെസ്റ്റ് ദേശീയോദ്യാനം
സൗത്ത്‌വെസ്റ്റ് ദേശീയോദ്യാനം ആസ്ത്രേലിയയിലെ തെക്കു-പടിഞ്ഞാറൻ ടാസ്മാനിയയിൽ സ്ഥിതിചെയ്യുന്ന ദേശീയോദ്യാനമാണ് .
ഇത് 6,182.67 ചതുരശ്രകിലോമീറ്റർ പ്രദേശത്തായി വ്യാപിച്ചുകിടക്കുന്നു.
ടാസ്മാനിയയിലെ ഏറ്റവും വലിയ ദേശീയോദ്യാനമായ ഇത് ലോകപൈതൃകസ്ഥലമായ ടാസ്മാനിയൻ വൈൽഡർനെസിന്റെ ഭാഗമാണ്.
ഈ ദേശീയോദ്യാനത്തിന്റെ കിഴക്കൻ അതിർത്തി ഹോബർട്ടിൽ നിന്നും പടിഞ്ഞാറായി 93 കിലോമീറ്റർ അകലെയാണ്.
ദേശീയോദ്യാനം പടിഞ്ഞാറൻ-തെക്കൻ തീരങ്ങളിലൂടെ നീണ്ടുകിടക്കുന്നു.
ടാസ്മാനിയയിലെ സൗത്ത് വെസ്റ്റ് വൈൽഡർനെസിന്റെ ഭൂരിഭാഗം ഭാഗങ്ങളും ഈ ദേശീയോദ്യാനത്തിൽ ഉൾപ്പെടുന്നു.
The spectacular and isolated Bathurst Harbour, South West Wilderness , Tasmania, Australia South Cape Bay, Southwest National Park, Tasmania ഇതും കാണുക Protected areas of Tasmania South West Wilderness South East Mutton Bird Islet Melaleuca അവലംബം
സൗത്ത് ലേക് തഹോയ്
സൗത്ത് ലേക് തഹോയ് , അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത് സിയേറ നെവാദയിൽ സ്ഥിതിചെയ്യുന്നതും എൽ ഡൊറാഡോ കൗണ്ടിയിലെ ഏറ്റവും ജനസംഖ്യയുള്ള നഗരവുമാണ്.
പേരു സൂചിപ്പിക്കുന്നതുപോലെ ഈ നഗരം തഹോയ് തടാകത്തിന്റെ തെക്കൻ തീരത്താണു സ്ഥിതി ചെയ്യുന്നത്.
2000 ലെ സെൻസസ് പ്രകാരം 23,609 ആയിരുന്ന ഈ നഗരത്തിലെ ജനസംഖ്യ  2010 ലെ സെൻസസ് പ്രകാരം21,403 ആയി കുറഞ്ഞിരുന്നു.
അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കുകൾ പ്രകാരം ഈ നഗരത്തിന്റെ ആകെ വിസ്തീർണം 16.6 ചതുരശ്ര മൈൽ (43 ചതുരശ്ര കിലോമീറ്റർ) ആണ്.
ഇതിൽ 10.2 ചതുരശ്ര മൈൽ (26 ചതരുരശ്ര കിലോമീറ്റർ) കരഭൂമിയും 6.4 ചതുരശ്ര മൈൽ (17 ചതുരശ്ര കിലോമീറ്റർ) അല്ലെങ്കിൽ 38.80 ശതമാനം ഭാഗം വെള്ളവുമാണ്.
സമുദ്രനിരപ്പിൽ‌നിന്ന് ഏകദേശം 6,237 അടി (1,901 മീറ്റർ) ഉയരത്തിലാണ് ഈ നഗരം സ്ഥിതിചെയ്യുന്നത്.
സെപ്റ്റംബർ 29 ഇംഗ്ലീഷ് വിലാസം https://ml.wikipedia.org/wiki/September_29
ഗ്രിഗോറിയൻ കലണ്ടർ പ്രകാരം സെപ്റ്റംബർ 29 വർഷത്തിലെ 272 (അധിവർഷത്തിൽ 273)-ാം ദിനമാണ്.
ചരിത്രസംഭവങ്ങൾ 1885 - ഇംഗ്ലണ്ടിലെ ബ്ലാക്ക്‌പൂളിൽ ആദ്യത്തെ പൊതുജനോപയോഗത്തിനുള്ള വൈദ്യുത ട്രാം വേ പ്രവർത്തനമാരംഭിച്ചു.
ജന്മദിനങ്ങൾ 1901 - നോബൽ സമ്മാന ജേതാവായിരുന്ന ഇറ്റാലിയൻ ശാസ്ത്രജ്ഞൻ എൻറികോ ഫെർമി ചരമവാർഷികങ്ങൾ 2004 - എൻ. ബാലാമണിയമ്മ മറ്റു പ്രത്യേകതകൾ
സെപ്റ്റംബർ 2010
{ പ്രൈ ട്രേഡ് ലിംങ്സ് എന്ന സ്ത്ഥാപനം 2010 സെപ്തംബറിൽ തുടങ്ങി മാർക്കറ്റിങ്ങ് സ്ത്ഥാപനമാണ് അൽമനാട് ഫേൻ കമ്പനിയുടെ സിസ്ട്രിബ്യൂട്ടർ ആണ്.II {Starting ferm prime trade links changaramkulam|September 2010}} 2010 ജനുവരി ഫെബ്രുവരി മാർച്ച് ഏപ്രിൽ മേയ് ജൂൺ ജൂലൈ ഓഗസ്റ്റ് സെപ്റ്റംബർ ഒക്ടോബർ നവംബർ ഡിസംബർ
സെപ്റ്റംബർ 2010 ആ വർഷത്തിലെ ഒൻപതാം മാസമായിരുന്നു.
2010 സെപ്റ്റംബർ മാസം നടന്ന പ്രധാന സംഭവങ്ങൾ: സെപ്റ്റംബർ 4 - ടിബറ്റൻ ആത്മീയാചാര്യൻ ദലൈലാമ കേരളത്തിലെത്തി.
അവലംബം ↑ http://www.mathrubhumi.com/story.php?id=124985 ↑ http://www.nytimes.com/2010/09/13/movies/13mccarthy.html ↑ http://www.thehindu.com/news/states/kerala/article526815.ece ↑ http://www.washingtonpost.com/wp-dyn/content/article/2010/09/30/AR2010093002570.html September 2010 എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
സെപ്റ്റംബർ 24 ഇംഗ്ലീഷ് വിലാസം https://ml.wikipedia.org/wiki/September_24
ഗ്രിഗോറിയൻ കലണ്ടർ പ്രകാരം സെപ്റ്റംബർ 24 വർഷത്തിലെ 267 (അധിവർഷത്തിൽ 268)-ാം ദിനമാണ്.
വർഷാവസാനത്തിനായി 98 ദിവസങ്ങൾ കൂടി ഉണ്ട്.
ചരിത്രസംഭവങ്ങൾ 1948 - ഹോണ്ട മോട്ടോർ കമ്പനി സ്ഥാപിതമായി.
ജന്മദിനങ്ങൾ 1534 - ഗുരു റാം ദാസ് , നാലാമത്തെ സിഖ് ഗുരു (ജ. 1581 ) ചരമവാർഷികങ്ങൾ 1981 - പാറ്റ്സി കെല്ലി , അമേരിക്കൻ അഭിനേത്രി (ജ. 1910 ) മറ്റു പ്രത്യേകതകൾ ഗിനി-ബിസൗ - സ്വാതന്ത്ര്യ ദിനം
സെപ്റ്റംബർ 23 ഇംഗ്ലീഷ് വിലാസം https://ml.wikipedia.org/wiki/September_23
ഗ്രിഗോറിയൻ കലണ്ടർ പ്രകാരം സെപ്റ്റംബർ 23 വർഷത്തിലെ 266 (അധിവർഷത്തിൽ 267)-ാം ദിനമാണ് ചരിത്രസംഭവങ്ങൾ 1980 - ബോബ് മാർലി തന്റെ അവസാനത്തെ സംഗീതവിരുന്ന് (കൺസർട്ട്) നടത്തി.
ജനനം മരണം 1939 - പ്രശസ്ത മനശാസ്ത്രജ്ഞനായ സിഗ്മണ്ട് ഫ്രോയിഡ് 1972 - സിപിഐഎം സംസ്ഥാന സെക്രട്ടേറിയറ്റ് അംഗവും എൽഡിഎഫ് മുന്നണിയുടെ കൺവീനറുമായിരുന്ന അഴീക്കോടൻ രാഘവൻ കൊല്ലപ്പെട്ടു.
1973 - ചിലിയിലെ കവിയും നോബൽ സമ്മാന വിജയിയുമായ പാബ്ലോ നെരൂദ അന്തരിച്ചു.
1996 സെപ്റ്റംബർ 23 നടി സിൽക്ക്സ്മിത അന്തരിച്ചു മറ്റു പ്രത്യേകതകൾ
സെപ്റ്റംബർ 27 ഇംഗ്ലീഷ് വിലാസം https://ml.wikipedia.org/wiki/September_27
ഗ്രിഗോറിയൻ കലണ്ടർ പ്രകാരം സെപ്റ്റംബർ 27 വർഷത്തിലെ 270 (അധിവർഷത്തിൽ 271)-ാം ദിനമാണ്.
ചരിത്രസംഭവങ്ങൾ 1777 - പെൻസിൽ‌വാനിയയിലെ ലങ്കാസ്റ്റെർ, ഒരു ദിവസത്തേക്ക് അമേരിക്കയുടെ തലസ്ഥാനമായി.
ജന്മദിനങ്ങൾ 1953 - മാതാ അമൃതാനന്ദമയി ചരമവാർഷികങ്ങൾ 1590 - ഉർബൻ ഏഴാമൻ മാർപ്പാപ്പ (ജ. 1521) 1917 - എഡ്ഗാർ ഡെഗാ , ഫ്രഞ്ചു ചിത്രകാരനും ശില്പിയും.
(ജ. 1834 ) മറ്റു പ്രത്യേകതകൾ
സെപ്റ്റംബർ 25 ഇംഗ്ലീഷ് വിലാസം https://ml.wikipedia.org/wiki/September_25
ഗ്രിഗോറിയൻ കലണ്ടർ പ്രകാരം സെപ്റ്റംബർ 25 വർഷത്തിലെ 268 (അധിവർഷത്തിൽ 269)-ാം ദിനമാണ്.
വർഷാവസാനത്തിനായി 97 ദിവസങ്ങൾ കൂടി ഉണ്ട്.
ചരിത്രസംഭവങ്ങൾ 1066 - സ്റ്റാംഫഡ് ബ്രിഡ്ജ് യുദ്ധം ആംഗ്ലോ-സാക്സൺ യുഗത്തിന്‌ അന്ത്യം കുറിച്ചു.
ജന്മദിനങ്ങൾ 1952 - ക്രിസ്റ്റഫർ റീവ് , അമേരിക്കൻ അഭിനേതാവ് (മ. 2004 ) 1965 - അഞ്ജാ കെറ്റി ആന്റേഴ്‌സൻ , ജ്യോതിശാസ്ത്രജ്ഞ ചരമവാർഷികങ്ങൾ 1986 - നിക്കോളെ നിക്കോളയെവിച്ച് സെമ്യോനെവ് , നോബൽ പുരസ്കാര ജേതാവായ റഷ്യൻ കെമിസ്റ്റ് (ജ. 1896 ) മറ്റു പ്രത്യേകതകൾ മൊസാംബിക്ക് - സായുധ സേനാ ദിനം
സെപ്റ്റംബർ 26 ഇംഗ്ലീഷ് വിലാസം https://ml.wikipedia.org/wiki/September_26
ഗ്രിഗോറിയൻ കലണ്ടർ പ്രകാരം സെപ്റ്റംബർ 26 വർഷത്തിലെ 269 (അധിവർഷത്തിൽ 270)-ാം ദിനമാണ്.
വർഷാവസാനത്തിനായി 96 ദിവസങ്ങൾ കൂടി ഉണ്ട്.
ചരിത്രസംഭവങ്ങൾ 1944 - രണ്ടാം ലോകമഹായുദ്ധം : ഓപ്പറേഷൻ മാർക്കറ്റ് ഗാർഡൻ പരാജയപ്പെട്ടു.
ജന്മദിനങ്ങൾ 1820 - ഈശ്വർ ചന്ദ്ര വിദ്യാസാഗർ , ബംഗാളി പണ്ഡിതൻ(മ. 1891 ) 1932 - ഡോ: മൻമോഹൻ സിംഗ് , ഇന്ത്യൻ പ്രധാനമന്ത്രി ചരമവാർഷികങ്ങൾ 1763 - ജോൺ ബൈറൺ , ഇംഗ്ലീഷ് കവി(ജ. 1692 ) മറ്റു പ്രത്യേകതകൾ യൂറോപ്യൻ ഭാഷാ ദിനം
സെപ്റ്റംബർ 28 ഇംഗ്ലീഷ് വിലാസം https://ml.wikipedia.org/wiki/September_28
ഗ്രിഗോറിയൻ കലണ്ടർ പ്രകാരം സെപ്റ്റംബർ 28 വർഷത്തിലെ 271 (അധിവർഷത്തിൽ 272)-ാം ദിനമാണ്.
ചരിത്രസംഭവങ്ങൾ 1950 - ഇന്തോനേഷ്യ ഐക്യരാഷ്ട്രസഭയിൽ അംഗമായി.
1997 - ഗൂഗിൾ പ്രവർത്തനമാരംഭിച്ചു ജന്മദിനങ്ങൾ 1929 - ഇന്ത്യയിലെ പ്രശസ്ത ചലച്ചിത്ര പിന്നണിഗായിക ലതാ മങ്കേഷ്കർ 1933 - മലയാളചലച്ചിത്ര അഭിനേതാവ് മധു 1982 - ഒളിമ്പിക്സ് ഗെയിംസിൽ വ്യക്തിഗത സ്വർണ്ണം നേടുന്ന ആദ്യ ഇന്ത്യക്കാരനായ അഭിനവ് ബിന്ദ്ര ചരമവാർഷികങ്ങൾ 1895 - ഫ്രഞ്ച് ശാസ്ത്രജ്ഞനായ ലൂയി പാസ്ചർ 1983 -കേരള മുഖ്യമന്ത്രിയായിരുന്ന സി.എച്ച്. മുഹമ്മദ്കോയ മറ്റു പ്രത്യേകതകൾ
സെപ്റ്റംബർ 21 ഇംഗ്ലീഷ് വിലാസം https://ml.wikipedia.org/wiki/September_21
ഗ്രിഗോറിയൻ കലണ്ടർ പ്രകാരം സെപ്റ്റംബർ 21 വർഷത്തിലെ 264 (അധിവർഷത്തിൽ 265)-ാം ദിനമാണ് ചരിത്രസംഭവങ്ങൾ എച്ച് ജി വെൽസ് 1981 - എറണാകുളം ഫൈൻ ആർട്സ് ഹാളിൽ കൊച്ചിൻ കലാഭവൻ മിമിക്സ് പരേഡ് എന്ന കലാരൂപം ആദ്യമായി അവതരിപ്പിച്ചു.
ജനനം 1866 - ഇംഗ്ലീഷ് സാഹിത്യകാരനായ എച്ച്.ജി. വെൽ‌സ് ജനിച്ചു.
ടൈം മെഷീൻ , ദി വാർ ഓഫ് ദ വേൾ‌ഡ്‌സ് , ദി ഇൻ‌വിസിബിൾ മാൻ തുടങ്ങിയ വിശ്വവിഖ്യാത നോവലുകൾ രചിച്ച അദ്ദേഹം 1946 -ൽ അന്തരിച്ചു.
മരണം മറ്റു പ്രത്യേകതകൾ മാൾട്ട ( 1964 ), ബെലീസ് ( 1981 ), അർമേനിയ ( 1991 ) എന്നീ രാജ്യങ്ങളുടെ സ്വാതന്ത്ര്യ ദിനം ( 1991 ) ലോക അൽഷെമേഴ്സ് ദിനം ലോക സമാധാനദിനം (International Day of Peace )
സെപ്റ്റംബർ 22 ഇംഗ്ലീഷ് വിലാസം https://ml.wikipedia.org/wiki/September_22
ഗ്രിഗോറിയൻ കലണ്ടർ പ്രകാരം സെപ്റ്റംബർ 2 വർഷത്തിലെ 265 (അധിവർഷത്തിൽ 266)-ാം ദിനമാണ് ചരിത്രസംഭവങ്ങൾ 1789 - രാജാ കേശവദാസ് ‍തിരുവിതാംകൂറിലെ ദിവാനായി നിയമിതനായി 1908 - ബൾഗേറിയ സ്വതന്ത്രയാവുന്നു.
1980 - ഇറാക്ക് ഇറാനെ ആക്രമിച്ച് കടന്നു കയറുന്നു ജന്മദിനങ്ങൾ 1791 - ഇംഗ്ലണ്ടുകാരനായ മൈക്കൽ ഫാരഡേ എന്ന ശാസ്ത്രജ്ഞൻ ചരമവാർഷികങ്ങൾ 1520 - ഓട്ടോമൻ സാമ്രാജ്യത്തിലെ സുൽത്താനായ സലിം ഒന്നാമൻ മറ്റു പ്രത്യേകതകൾ
ഹവായിയൻ ഗാർഡൻസ്
ഹവായിയൻ ഗാർഡൻസ് , അമേരിക്കൻ ഐക്യനാടുകളിലെ സംസ്ഥാനമായ കാലിഫോർണിയയിൽ ലോസ് ഏഞ്ചലസ് കൗണ്ടിയിലുള്ള ഒരു നഗരമാണ്.
ഏകദേശം 1.0 ചതുരശ്ര മൈൽ  മാത്രം വിസ്തൃതിയുള്ള ഇത് കൗണ്ടിയിലെ ഏറ്റവും ചെറിയ നഗരമാണ്.
1964 ഏപ്രിൽ 9 ന് ഈ നഗരം സംയോജിപ്പിക്കപ്പെട്ടു.
2000 ലെ സെൻസസ് പ്രകാരം 14,779 ആയിരുന്ന ഈ നഗരത്തിലെ ജനസംഖ്യ 2010 ലെ സെൻസസ് അനുസരിച്ച് 14,254 ആയി കുറഞ്ഞിരുന്നു.
ഹവായിയൻ ഗാർഡൻസ് സ്ഥിതിചെയ്യുന്ന അക്ഷാംശരേഖാംശങ്ങൾ 33°49′43″N 118°4′25″W ﻿ / ﻿ 33.82861°N 118.07361°W ﻿ / 33.82861; -118.07361 (33.828565, -118.073646) ആണ്.
ലോസ് ഏഞ്ചൽസ് കൗണ്ടിയിലെ നഗരങ്ങളായ ലോംഗ് ബീച്ച്,ലേക്ക് വുഡ്, ഓറഞ്ച് കൗണ്ടി നഗരമായ സൈപ്രസ് എന്നിവയാണ് ഈ നഗരത്തിന്റെ അതിർത്തികൾ.
അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കുകൾ പ്രകാരം നഗരത്തിന്റെ മൊത്തം വിസ്തീർണ്ണം 1.0 ചതുരശ്ര മൈൽ (2.6 ചതുരശ്ര കിലോമീറ്റർ) ആണ്.
ഇതിൽ 0.01 ചതുരശ്ര മൈൽ (0.026 ചതുരശ്ര കിലോമീറ്റർ 2) ഭൂപ്രദേശം ജലഭാഗമാണ് (1.09%).
പ്രാദേശിക വിസ്തീർണ്ണമനുസരിച്ച് ലോസ് ഏഞ്ചൽസ് കൗണ്ടിയിലെ ഏറ്റവും ചെറിയ നഗരമാണ് ഹവായിയൻ ഗാർഡൻസ്.
അവലംബം ↑ 1 2 3 ↑ ↑ ↑ ↑
ഹളർമൌത്ത്
അറേബ്യയുടെ തെക്ക് വശത്തായി സ്ഥിതി ചെയ്യുന്ന യമനിലെ ഒരു സംസ്ഥാനമാണ് ഹളർമൌത്ത് ( അറബി : حَضْرَمَوْتُ \ حَضْرَمُوتُ ‬ . പുരാതനമായ ഈ പ്രദേശം ഇന്ന് യെമനിലെ ഹദ്രമൗത്ത് ഗവർണറേറ്റിന്റെ ഉടമസ്ഥതയിലാണ്. ഹദ്രാമി എന്നാണ് ഹദ്രമൗത്തിലെ ജനങ്ങളെ വിളിക്കുന്നത്. മുൻകാലത്ത് ഇവിടുത്തുകാർ  ഹദ്രാമൗട്ടിക് ഭാഷയാണ് സംസാരിച്ചിരുന്നതെങ്കിലും ഇപ്പോൾ പ്രധാനമായും ഹദ്രാമി അറബിയാണ് സംസാരിക്കുന്നത്. പരാമർശങ്ങൾ ബാഹ്യ ലിങ്കുകൾ ആർക്കിടെക്ചർ ഓഫ് മഡ്: ഡോക്യുമെന്ററി ഹദ്രമൗട്ട് മേഖലയിൽ അതിവേഗം അപ്രത്യക്ഷമാകുന്ന ചെളി ഇഷ്ടിക വാസ്തുവിദ്യയെക്കുറിച്ചുള്ള ഫിലിം ഒരു ഹൈഡ്രോമയെ ചിത്രീകരിക്കുന്ന ഉബാറിലെ നോവ സ്പെഷ്യൽ ക്വയ്തി സുൽത്താൻ അലിൻ ദിൻ സലയുടെ ജീവചരിത്രത്തിന്റെ പുസ്തക അവലോകനം 19, 20 നൂറ്റാണ്ടുകളിൽ ഹദ്രാമി കുടിയേറ്റം റോക്ക് ആർട്ട് Ba`alawi.com ഇസ്‌ലാമിനായുള്ള നിർവികാര വിഭവമായ ബലാവി, അലവിയാൻ വംശജർ جبال حضرموت (അറബി വിക്കി) هضبة حضرموت
ഹവായി ഇംഗ്ലീഷ് വിലാസം https://ml.wikipedia.org/wiki/Hawaii
ഒരു അമേരിക്കൻ സംസ്ഥാനമാണ് ഹവായി ( ഹവാ ഈ ).
മദ്ധ്യ പസഫിക് സമുദ്രത്തിൽ സ്ഥിതി ചെയ്യുന്ന ഒരു ദ്വീപസമൂഹമാണിത്.
വടക്കേ അമേരിക്കൻ ഭൂഖണ്ഡത്തിന്റെ തെക്ക് പടിഞ്ഞാറായും ജപ്പാന്റെ തെക്ക് കിഴക്കായും ഓസ്ട്രേലിയയുടെ വടക്ക് കിഴക്കായുമാണ് ഹവായി സ്ഥിതി ചെയ്യുന്നത്.
1959 ഓഗസ്റ്റ് 21-ന് യൂണിയനിൽ ചേർന്ന് കൊണ്ട് യുണൈറ്റഡ് സ്റ്റേറ്റ്സിന്റെ 50-ആമത്തെ സംസ്ഥാനമായി.
ഒവാഹു ദ്വീപിലെ ഹോണലുലുവാണ് തലസ്ഥാനം.
ഏറ്റവും അവസാനമായി നടന്ന കനേഷുമാരി പ്രകാരം 1,283,388 ആണ് ഇവിടുത്തെ ജനസംഖ്യ.
ഹവായി - ഭൂപടം ഹവായിയിലെ ജനസാന്ദ്രത അവലംബം ↑ Local usage generally reserves Hawaiian as an ethnonym referring to Native Hawaiians .
Hawaii resident or islander is the preferred form to refer to state residents.
The Associated Press Stylebook , 42nd ed.
(2007), also prescribes this usage under its entry for Hawaii (p. 112).
↑ 1 2 {{ cite web }} : Check date values in: | accessdate= ( help ) ; Unknown parameter | dateformat= ignored ( help ) പുറത്തേക്കുള്ള കണ്ണികൾ ഔദ്യോഗിക വെബ്സൈറ്റ് ഹവായി ഓപ്പൺ ഡയറക്റ്ററി പ്രൊജക്റ്റിൽ വിക്കിവൊയേജിൽ നിന്നുള്ള ഹവായി യാത്രാ സഹായി Hawaii State Fact Sheet Archived 2011-10-04 at the Wayback Machine .
from the U.S. Department of Agriculture USGS real-time, geographic, and other scientific resources of Hawaii Archived 2011-12-19 at the Wayback Machine .
Energy Data Statistics for Hawaii Archived 2008-06-09 at the Wayback Machine .
Satellite image of Hawaiian Islands Archived 2004-04-04 at the Wayback Machine .
at NASA 's Earth Observatory Documents relating to Hawaiian Statehood, Dwight D. Eisenhower President Library Archived 2010-05-27 at the Wayback Machine .
Happily a State, Forever an Island by The New York Times Hawaii Then and Now Archived 2010-11-03 at the Wayback Machine .
– slideshow by Life magazine Geographic data related to ഹവായി at OpenStreetMap Hawaii എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
മുൻഗാമി അലാസ്ക യു.എസ്. സംസ്ഥാനങ്ങൾ സംസ്ഥാനപദവി ലഭിച്ച ക്രമത്തിൽ 1959 ഓഗസ്റ്റ് 21ന് പ്രവേശനം നൽകി (50ആം) പിൻഗാമി ഏറ്റവും പുതിയത്